**Proračun je najvažniji i temeljni dokument financijskog i gospodarskog poslovanja kojim Grad Omiš ostvaruje osnovne, kratkoročne, dugoročne, kapitalne, razvojne i sve druge ciljeve.**

**Rezultat je procjene proračunskih prihoda i planiranih javnih izdataka i podloga za ostvarivanje strateških ciljeva.**

1. **Uvodna riječ gradonačelnika**

Ovim Vodičem želimo naše sugrađane upoznati sa ulogom proračuna u donošenju i provedbi odluka važnih za razvoj zajednice u kojoj živimo.

Proračunom se prikupljaju sredstva kroz poreze, naknade, pomoći i slično. Ta se sredstva također proračunom raspoređuju na financiranje programa od zajedničkog javnog interesa.

Također usvajanjem proračuna razrađujemo strateški plan razvoja grada za proračunsku i naredne dvije godine. U narednom razdoblju naglasak je na financiranju projekata kojim bi se povećali kapaciteti i poboljšali uvjeti u predškolskom odgoju te na modernizaciji i povećanju energetske učinkovitosti javne rasvjete.

Ključni ciljevi za proračunsku 2023. godinu i naredne dvije godine, mogu se ovako sažeti:

1. Povećanje broja mjesta u vrtićima. U naselju Priko, na predjelu Ribnjak preuređenjem prostora otvorit će se novi vrtić, a u naselju Srijane se gradi novi objekt, jednim dijelom financiran sredstvima EU, čime se povećava broj mjesta u desetosatnom programu te za djece jasličke dobi. Za projektiranje zgrade centralnog vrtića dodijeljena su i sredstva iz EU fondova, a u planu je i izgradnja nove centralne kuhinje.
2. Grad nastavlja sa velikim ulaganjima u širenje površina namijenjenih sportu, rekreaciji i turističkoj infrastrukturi. Planira se nastavak gradnje priobalne šetnice uzduž cijele obale, pješačko biciklističke staze i dječjih igrališta kod parka don Frane Bulića, u Nemiri, Dubravi i Kučićima te ostalim naseljima. U tijeku je i fazna izgradnja pomoćnog nogometnog igrališta.
3. U tijeku su veliki infrastrukturni projekti u kojima sudjeluje i Grad, a to je gradnja gradske luke, omiške zaobilaznice i širokopojasnog interneta.
4. Projekt „Zaželi“ se nastavlja i ulazi u petu uzastopnu fazu djelovanja, a financiran je sredstvima Europskog socijalnog fonda čime se nastavljaju značajna ulaganja u socijalu.
5. Cilj je omogućiti svakom naselju Grada Omiša osnovne standarde komunalne opremljenosti: kroz cestovnu povezanost gradnjom i održavanjem nerazvrstanih cesta, gradnjom javne rasvjete, izgradnjom mrtvačnica i dječjih igrališta.
6. **O proračunu**

Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu, a sadrži i projekciju prihoda i primitaka te rashoda i izdataka za dvije godine unaprijed.  
Zakonodavni akt kojim su regulirana sva pitanja vezana uz Proračun je **Zakon o proračunu**  (Narodne novine 144/21).

Proračun se sastoji iz **općeg**i **posebnog dijela**te **obrazloženja.**

**Opći dio**Proračuna uz sažetak, čine Račun prihoda i rashoda i Račun financiranja, odnosno sastoji se od strukture prihoda i primitaka te rashoda i izdataka po vrstama.  
**Posebni dio**Proračuna sastoji se od plana rashoda i izdataka koji se financiraju iskazanih po programima, aktivnostima i projektima.  
**Obrazloženje proračuna**sastoji se od obrazloženja općeg dijela proračuna i obrazloženja posebnog dijela proračuna.  
  
Proračun donosi predstavničko tijelo jedinica lokalne samouprave (Gradsko vijeće Grada Omiša). Prema Zakonu mora se donijeti najkasnije do konca tekuće godine za iduću godinu, a prema prijedlogu kojega utvrđuje gradonačelnik ili načelnik i dostavlja predstavničkom tijelu do 15.studenog tekuće godine.  
  
Jedno od najvažnijih **načela proračuna** je da isti mora biti uravnotežen. To znači da ukupna visina planiranih prihoda mora biti istovjetna ukupnoj visini planiranih rashoda.

Kod izrade proračuna, osim uravnoteženosti,  mora se voditi računa i tome da se određeni rashodi mogu financirati isključivo iz određenih prihoda. Primjerice, prihodima od prodaje imovine mogu se financirati isključivo kapitalna ulaganja, komunalni prihodi mogu se usmjeriti isključivo za komunalne programe,  a samo nenamjenskim prihodima (porezi i slična davanja) moguće je financirati sve rashode.

Ovdje ćemo prikazati projekciju prihoda i rashoda proračuna po godinama u planskom razdoblju od 2023. do 2025. godine:

|  |  |  |  |  |
| --- | --- | --- | --- | --- |
|  | GODINE (€) | | | |
| VRSTA PRIHODA / PRIMITAKA | OSTVARENJE 2022 | PLAN 2023 | PLAN 2024 | PLAN 2025 |
|  | 11.422.536,29 | 17.691.661,78 | 14.559.266,00 | 14.422.830,00 |
| Prihodi poslovanja | 11.393.766,71 | 15.572.998,78 | 14.029.266,00 | 13.764.049,00 |
| Prihodi od prodaje nefinancijske imovine | 28.769,58 | 30.000,00 | 530.000,00 | 658.781,00 |
| Primici od financijske imovine i zaduživanja | 0,00 | 2.088.663,00 | 0,00 | 0,00 |
|  | 9.966.155,15 | 18.528.927,55 | 14.559.266,00 | 14.422.830,00 |
| Rashodi poslovanja | 9.563.147,59 | 11.906.711,05 | 10.567.887,00 | 10.871.451,00 |
| Rashodi za nabavu nefinancijske imovine | 403.007,56 | 6.517.782,50 | 3.782.512,00 | 3.342.512,00 |
| Izdaci za financijsku imovinu i otplate zajmova | 0,00 | 104.434,00 | 208.867,00 | 208.867,00 |
| VIŠAK /MANJAK PRIHODA NAD RASHODIMA | 1.456.381,14 | -837.265,77 | 0,00 | 0,00 |
| PRENESENI VIŠAK PRIHODA NAKON POKRIĆA MANJKA 2021. GODINE | 837.265,77 | 837.265,77 | 0,00 | 0,00 |

Plan 2023. godine uravnotežen je na način da se preostali višak prihoda nad rashodima u iznosu od 837.265,77 € namiri iz prenesenog viška prihoda nad rashodima iz 2022. godine. Višak prihoda planiran je za kupnju poslovnog prostora (u zgradi gradske uprave te zamjenske stanove stanara koji ostvaruju stanarsko pravo u zgradi ilirskog sjemeništa) te ulaganje u novi dječji vrtić u Srijanima.

U posebnom dijelu Proračuna rashodi i izdaci raspoređeni su u **razdjele** koji u **Proračunu Grada Omiša** čine **upravni odjeli gradske uprave**.

Unutar svakog od razdjela dakle nalaze se programi, projekti i aktivnosti koji se planiraju financirati, a koji pokrivaju područje nadležnosti svakog odjela gradske uprave.

Proračun inače nije „statičan“ akt već se , sukladno Zakonu, može i mijenjati tijekom proračunske godine za što postoji uvriježeni termin „rebalans“. Procedura izmjena Proračuna identična je proceduri njegova donošenja, odnosno rebalans predlaže gradonačelnik, a donosi ga Gradsko vijeće.

Tijekom proračunske godine, a  u slučaju da se, zbog nastanka novih obveza za proračun ili promjena gospodarskih kretanja, povećaju rashodi i/ili izdaci odnosno smanje prihodi i/ili primici sukladno zakonu gradonačelnik  može na prijedlog službe nadležne za financije  obustaviti izvršavanje pojedinih rashoda i/ili izdataka . Privremene mjere mogu trajati najviše 45 dana.

1. **Proračun Grada Omiša za 2023. godinu**

|  |  |  |  |  |
| --- | --- | --- | --- | --- |
| Proračun Grada Omiša za 2023. godinu usvojen je na 14. sjednici Gradskog vijeća grada Omiša 6. prosinca 2022. godine. Naknadnim rebalansom, utvrđen je plan prihoda proračuna u ukupnom iznosu od 17,7 milijuna €.  **Prihodi**  U taj plan ulaze izvorni prihodi gradskog proračuna, pomoći iz županijskog proračuna, pomoći iz državnog proračuna i europskih fondova te kredit od Hrvatske banke za obnovu i razvitak. U ukupne prihode proračuna također ubrajamo prihode javnih ustanova koje imaju status proračunskog korisnika, pa strukturu prihoda proračuna (nakon rebalansa) možemo prikazati ovako: | | | | |
|  |  | |  | **Plan 2023** |
|  |  | |  | **€** |
| 1. **UKUPNO PRIHODI** | |  |  | **17.691.661,78** |
| **1. Prihodi poslovanja** | | |  | **14.558.614,78** |
| Izvor 1.1. Prihodi od poreza, imovine, pristojbi i kazni | | | | 9.835.264,77 |
| Izvor 1.2. Prihodi od poreza, imovine, pristojbi i kazni proračunskih korisnika | | | | 9.503,00 |
| Izvor 4.6. Komunalni doprinosi i prihodi za posebne namjene | | | | 2.390.200,00 |
| Izvor 4.7. Prihodi za posebne namjene proračunskih korisnika | | | | 242.483,00 |
| Izvor 5.3. Pomoći iz državnog i županijskog proračuna | | | | 586.000,0 |
| Izvor 5.4. Sredstva EU fondova | | | | 996.155,01 |
| Izvor 5.5. Pomoći korisnicima iz proračuna koji im nije nadležan | | | | 16.184,00 |
| Izvor 5.6. Sredstva EU fondova za proračunske korisnike | | | | 26.545,00 |
| Izvor 6.5. Donacije od pravnih i fizičkih osoba | | | | 454.955,00 |
| Izvor 6.9. Donacije od pravnih i fizičkih osoba korisnicima proračuna | | | | 1.325,00 |
| **2. Prihodi od prodaje imovine** | | | | **30.000,00** |
| Izvor 7.3. Namjenski prihodi od prodaje nekretnina | | | | 30.000,00 |
| **3. Sredstva kredita** | | | | **2.088.663,00** |
| Izvor 8.2. Primici od zaduživanja | | | | 2.088.663,00 |
| **4. Vlastiti izvori** | | |  | **1.014.384,00** |
| Izvor 3.7. Prihodi od parkinga | | |  | 750.000,00 |
| Izvor 3.8. Prihodi od prodaje ulaznica | | |  | 258.430,00 |
| Izvor 3.9. Vlastiti prihodi proračunskih korisnika | | |  | 5.954,00 |

1. **KORIŠTENJE VIŠKA PRIHODA 2022. G. 837.265,77**

Grafički prikaz prihoda proračuna koji slijedi prikazuje udjele pojedinih grupa prihoda kao što su i prihodi poslovanja (porezi i komunalne naknade, zakup, koncesije i pomoći), prihodi od zaduživanja, prihodi od prodaje imovine i vlastiti prihodi:

Slika na kojoj se prikazuje tekst, snimka zaslona, dijagram, šarenilo

Opis je automatski generiran

Namjensko korištenje prihoda

Porezni prihodi uplaćeni u proračun mogu se koristiti za sve namjene.

Također i prihodi od naplate parkirnih mjesta i štandova na gradskim javnim površinama, prihodi od naplate ulaznica za tvrđavu Mirabela i slični prihodi.

S druge strane, proračunski prihodi koji se naplaćuju po posebnim propisima, mogu se koristiti isključivo za namjene utvrđene propisom na temelju kojeg se ubiru. Tu su najznačajniji prihodi koji se ubiru na temelju Zakona o komunalnom gospodarstvu, kao što je komunalni doprinos i komunalna naknada. Njihova namjena je financiranje gradnje komunalnih objekata kao što su ceste, groblja, javna rasvjeta i odvodnja otpadnih voda.

Komunalni doprinos se plaća za korištenje komunalne infrastrukture na području cijele jedinice lokalne samouprave i položajne pogodnosti građevinskog zemljišta u naselju prilikom građenja ili ozakonjenja građevine.

Komunalni doprinos je prihod proračuna jedinice lokalne samouprave koji se koristi samo za financiranje građenja i održavanja komunalne infrastrukture.

Komunalna naknada je prihod gradskog proračuna te služi za financiranje troškova građenja i održavanja komunalne infrastrukture, te raznih komunalnih usluga kao što su plaćanje električne energije za javnu rasvjetu, pometanje gradskih ulica i zbrinjavanje otpada.

Može se na temelju odluke Gradskog vijeća koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture.

Prihod od prodaje gradske imovine namijenjen je nabavci nove imovine a uplate donacija i pomoći koriste se u skladu sa ugovorenom namjenom.

U tijeku je postupak nabave po projektu modernizacije i rekonstrukcije javne rasvjete energetski učinkovitim rasvjetnim tijelima za cijelo područje Grada. Projekt vrijedan 2 milijuna € financirati će se sredstvima kredita ugovorenog sa Hrvatskom bankom za obnovu i razvoj iz ESIF kreditne linije u svrhu energetske obnove javne rasvjete.

Grafički prikaz prihoda proračuna koji slijedi prikazuje udjele pojedinih grupa prihoda kao što su izvorni prihodi proračuna (porezi i komunalne naknade, zakup, koncesije i pomoći), prihodi od zaduživanja i prihodi od prodaje imovine:

**Rashodi**

Rashodi Proračuna u iznosu od 18,5 milijuna € izvršavaju se putem upravnih odjela Grada Omiša.

Upravni odjeli Grada su Ured gradonačelnika, Upravni odjel za komunalno stambene djelatnosti, uređenje prostora i zaštitu okoliša, Upravni odjel za gospodarstvo i društvene djelatnosti te Vlastiti pogon koji svoju zadaću obavljaju kroz programe, projekte i aktivnosti razrađene u Posebnom dijelu Proračuna.

Proračunski korisnici su ustanove kojima je Grad Omiš osnivač: Centar za kulturu Omiš, Gradska knjižnica Omiš, Gradski muzej Omiš i Dječji vrtić Omiš.

Rashodi upravnih odjela i proračunskih korisnika svrstani su kroz programe, aktivnosti i projekte u planu Proračuna.

Programi, projekti i aktivnosti proračuna prikazani su kako slijedi:

|  |  |
| --- | --- |
| VRSTA RASHODA / IZDATKA | PLANIRANO € |
| **SVEUKUPNO RASHODI / IZDACI** | **18.528.927,55** |
| **Javna uprava i administracija** | **4.338.012,00** |
| **Gradsko vijeće** | **46.200,00** |
| **Političke stranke** | **8.176,00** |
| **Gradska uprava, stručni i tehnički poslovi** | **1.850.729,29** |
| **Sportski objekti** | **39.800,00** |
| **Zaposlenici izvan radnog odnosa-projekt "Zaželi"** | **295.892,71** |
| **Otplata kredita HBOR-a** | **112.509,00** |
| **Nabavka poslovnog prostora** | **762.000,00** |
| **Nabavka postrojenja i opreme** | **15.700,00** |
| **Nabavka računalnih programa** | **10.000,00** |
| **Dodatna ulaganja u gradske objekte** | **150.000,00** |
| **Gradnja gradskog kolodvora** | **20.000,00** |
| **Gradnja pomoćnog nogometnog igrališta** | **700.000,00** |
| **Gradnja zgrade gradske i javne uprave** | **200.000,00** |
| **Izgradnja inkubatora za mlade poduzetnike** | **10.000,00** |
| **Obljetnice i manifestacije** | **117.005,00** |
| **Prostorno uređenje i unapređenje stanovanja** | **3.273.936,00** |
| **Gradnja prometnice na Vrilu (sa mostom)** | **10.000,00** |
| **Gradnja i rekonstrukcija Ulice fra Stjepana Vrlića** | **250.000,00** |
| **Gradnja i rekonstrukcija javnih površina** | **250.000,00** |
| **Izrada prostornih planova** | **40.000,00** |
| **Gradnja i rekonstrukcija gradskih ulica** | **220.000,00** |
| **Gradska groblja** | **196.000,00** |
| **Gradnja i rekonstrukcija komunalnih objekata** | **150.000,00** |
| **Nabavka komunalne opreme** | **56.000,00** |
| **Modernizacija i rekonstrukcija javne rasvjete energetski učinkovitim rasvjetnim tijelima** | **2.101.936,00** |
| **Zaštita okoliša** | **65.000,00** |
| **Radovi na sanciji i održavanju stijenske mase koja prijeti obrušavanjem** | **25.000,00** |
| **Centar za reciklažu otpada** | **40.000,00** |
| **Upravljanje imovinom** | **75.000,00** |
| **Evidencija gradske imovine** | **75.000,00** |
| **Razvoj i upravljanje sustava vodoopskrbe i odvodnje** | **35.000,00** |
| **Vodoopskrba naselja uz srednji tok rijeke Cetine** | **10.000,00** |
| **Odvodnja otpadnih voda i vodoopskrba unutar aglomeracije Omiš** | **25.000,00** |
| **Održavanje komunalne infrastrukture** | **2.734.900,00** |
| **Održavanje čistoće javnih površina** | **428.900,00** |
| **Održavanje javne rasvjete** | **556.400,00** |
| **Dezinsekcija i deratizacija** | **40.000,00** |
| **Održavanje zelenih površina** | **298.000,00** |
| **Naplata parkiranja i razgledavanja tvrđave Mirabela** | **109.600,00** |
| **Investicijsko održavanje komunalnig građevina i infrastrukture** | **737.787,82** |
| **Male komunalne usluge** | **350.000,00** |
| **Povremeni poslovi na održavanju javnih površina** | **207.000,00** |
| **Staro groblje Omiš** | **7.212,18** |
| **Razvoj i sigurnost prometa** | **470.000,00** |
| **Sufinanciranje javnog lokalnog prijevoza** | **470.000,00** |
| **Poticanje razvoja turizma** | **1.463.000,00** |
| **Uređenje vezova za brodove na ušću rijeke Cetine** | **2.000,00** |
| **Izgradnja dužobalne biciklističke staze i šetnice Brzet-Pisak** | **700.000,00** |
| **Plava zastava** | **3.000,00** |
| **Gradske lučice i obalni pojas** | **65.000,00** |
| **Pješačke staze** | **3.000,00** |
| **Uređenje dužobalnih šetnica i plaža** | **690.000,00** |
| **Promicanje kulture** | **789.378,30** |
| **Financiranje javne djelatnosti ustanova** | **534.445,89** |
| **Financiranje ostalih djelatnost iz područja kulture** | **94.630,00** |
| **Interpretacijski centar tvrđave Mirabela** | **81.000,00** |
| **Ulaganje u opremu** | **21.504,00** |
| **Ulaganje u objekte** | **7.000,00** |
| **Omiško kulturno ljeto** | **17.618,41** |
| **Kazalište** | **19.910,00** |
| **Ostinato** | **13.270,00** |
| **Predškolski odgoj** | **3.214.806,25** |
| **Financiranje redovne djelatnosti dječjih vrtića** | **1.982.297,75** |
| **Ulaganje u opremu** | **87.917,00** |
| **Ulaganje u objekte** | **1.110.923,50** |
| **Ulaganje u dječja igrališta u predškolskim ustanovama** | **7.123,00** |
| **Unaprjeđenje usluga za djecu u sustavu ranog i predškolskog odgoja i obrazovanja** | **26.545,00** |
| **Osnovno, srednješkolsko i visokoškolsko obrazovanje** | **83.300,00** |
| **Potpore prosvjeti** | **19.800,00** |
| **Kapitalne donacije za opremu** | **4.000,00** |
| **Kapitalne donacije za građevinske objekte** | **13.000,00** |
| **Gradnja novog objekta srednje škole "Jure Kaštelan" Omiš** | **1.300,00** |
| **Tekuće donacije u školstvu** | **42.000,00** |
| **Viskoškolsko obrazovanje** | **3.200,00** |
| **Razvoj civilnog društva** | **58.900,00** |
| **Potpore udrugama i organizacijama** | **58.900,00** |
| **Zaštita prava nacionalnih manjina** | **800,00** |
| **Potpore udrugama** | **800,00** |
| **Zaštita i promicanje prava i interesa osoba sa invaliditetom** | **27.300,00** |
| **Potpore i pomoći pojedincima, udrugama i organizacijama** | **27.300,00** |
| **Zaštita, očuvanje i unapređenje zdravlja** | **87.400,00** |
| **Aktivnost ustanova, udruga i organizacija** | **87.400,00** |
| **Socijalna skrb** | **568.400,00** |
| **Potpore učenicima i studentima** | **142.000,00** |
| **Potpore i pomoći pojedincima, obiteljima i udrugama** | **426.400,00** |
| **Razvoj sporta i rekreacije** | **415.400,00** |
| **Tekuće održavanje sportskih objekata** | **21.500,00** |
| **Financiranje sportskih aktivnosti** | **307.000,00** |
| **Kapitalno ulaganje u sportsku opremu** | **42.600,00** |
| **Kapitalno ulaganje u sportske objekte** | **13.300,00** |
| **Sportski centar Punta** | **7.000,00** |
| **Povremeno održavanje ostalih objekata u funkciji sporta** | **24.000,00** |
| **Jačanje gospodarstva** | **70.100,00** |
| **Financiranje aktivnosti udruga** | **8.000,00** |
| **Ulaganje u mjere poticanja razvoja** | **62.100,00** |
| **Organiziranje i provođenje zaštite i spašavanja** | **758.295,00** |
| **Financiranje redovne djelatnosti vatrogasne zajednice Omiš** | **551.200,00** |
| **Organiziranje i provođenje mjera za zaštitu i spašavanje** | **207.095,00** |

Prikazati ćemo strukturu proračunskih rashoda prema vrstama troška (ekonomska klasifikacija rashoda) : Slika na kojoj se prikazuje tekst, snimka zaslona, šarenilo

Opis je automatski generiranSlika na kojoj se prikazuje tekst, snimka zaslona, šarenilo

Opis je automatski generiran

Grad obavlja svoju zakonom utvrđenu djelatnost, posebno iz područja kao što su usluge unapređenja stanovanja i zajednice, zaštite okoliša, kulture, sporta, socijalne skrbi, protupožarne zaštite i zaštite sigurnosti građana te predškolstva.

Proračunske rashode možemo promatrati obzirom na vrstu djelatnosti kojoj su namijenjeni:

Slika na kojoj se prikazuje tekst, snimka zaslona, dijagram, šarenilo

Opis je automatski generiran